Lögmaðurinn Helga Baldvins Bjargardóttir veltir rasisma og fordómum fyrir sér í sínum nýjasta pistli . Í pistlinum segir hún frá atviki sem átti sér stað í sumar . „ Á sólríkum degi í sumar eftir yndislega sundferð með börnunum mínum var stefnan tekin á pylsuvagninn góða í Laugardalnum . Við settumst á bekk með pylsur og svala og fyrir aftan okkur settist svört móðir með börnin sín í sömu erindagjörðum . Þegar ég hélt að ekkert gæti raskað sæluvímu sundferðarinnar verður mér allt í einu litið á dóttur mína sem situr andspænis hinni fjölskyldunni og hermir eftir górillu . Hjartað tekur kipp og þúsund hugsanir þjóta í gegnum huga mér á örfáum sekúndum . Milli samanbitinna tannanna og ögn hvassara en ég ætlaði mér spyr ég hana hvað hún sé að gera , hvort hún sé að leika górillu og bið hana að gjöra svo vel að hætta þessu eins og skot , “ skrifar Helga . Helga veltir upp spurningunni : „ Er barnið mitt rasisti ? “ . Hún skrifar þá um að hún hafi reynt eftir bestu getu að útskýra hvað rasisma er fyrir sex ára barninu . „ Gerði ég rétt í þessum aðstæðum ? Ég veit það ekki . Það eina sem ég veit er að verð að gera eitthvað . Ég ber ábyrgð á að koma þremur börnum á legg , kenna þeim hvað er rétt og rangt og leggja þeim lífsreglurnar . “